Blikakonur halda keppni áfram í riðlakeppni Meistaradeildar Evrópu í fótbolta í kvöld. Þær keppa við Real Madríd á Spáni í kvöld. Blikar eru án stiga eftir fyrstu umferðina, en í henni tapaði Breiðablik 2-0 fyrir PSG á Kópavogsvelli.
Ásmundur Arnarsson stýrir Blikum í fyrsta sinn í kvöld. Ásmundur tók við þjálfun Blikakvenna af Vilhjálmi Kára Haraldssyni á dögunum. Vilhjálmur stýrði Blikum í síðasta sinn á móti PSG, en þá hafði þegar verið tilkynnt um ráðningu Ásmundar og var hann í liðsstjórn Blika á þeim leik. Vilhjálmur óskaði sjálfur eftir því að hætta sem þjálfari Breiðabliks sökum anna í vinnu. Hann stýrði Blikum aðeins þessa einu leiktíð, eftir að hafa tekið við af Þorsteini Halldórssyni þegar hann var ráðinn sem landsliðsþjálfari í lok janúar. Real Madríd hefur ekki byrjað leiktíðina neitt sérlega glæsilega á Spáni. Liðið hefur aðeins fjögur stig og er í 13. sæti spænsku deildarinnar þegar sex umferðum er lokið. Fyrsti sigur Real kom þó í síðasta leik sem var 2-1 sigur á Eibar á sunnudag. Madrídingar unnu Kharkiv frá Úkraínu 1-0 í fyrsta leik sínum í riðlakeppni Meistaradeildarinnar. Youtube á einkarétt á sjónvarpsútsendingum frá Meistaradeild kvenna þessa leiktíðina. Það lá ljóst fyrir áður en Blikar tryggðu sér sætið í riðlakeppninni. Hins vegar eru sýningar Youtube í opinni dagskrá og aðgengið til að horfa á leikinn í kvöld því eftir því. Leikur Real Madríd og Breiðabliks í kvöld hefst klukkan 19:00.
Sex leikmenn sem leikið hafa á síðustu árum fyrir íslenska karlalandsliðið í fótbolta hafa verið sakaðir um ofbeldis- og/eða kynferðisbrot og leika ekki með liðinu á meðan mál þeirra eru í skoðun. Þetta kemur fram í Morgunblaðinu í dag. Þar segir að stjórn Knattspyrnusambands Íslands hafi borist tölvupóstur frá aðgerðahópnum Öfgum, hinn 27. september, sem samkvæmt heimildum blaðsins innihélt nöfn sex leikmanna landsliðsins og dagsetningar meintra ofbeldis- og kynferðisbrota þeirra.
Blikakonur mæta Real Madríd á Spání kvöld í riðlakeppni Meistaradeildar Evrópu í fótbolta. 